Bloodfatt - Wikipedia

# Bloodfatt

### Vun Wikipedia

Dat atreriell Bloodfattsystem

As en Bloodfatt (lat. medizinsch Fachbegreep: Vas sanguineum) oder en Ader warrt in’n minschlichen oder deertisch Lief en röhrenförmige Struktur betekent, wo binnen dat Blood transporteert warrt. All Bloodfatten tohopen billt den Bloodkreisloop.

Hele Bloodfatten sünd de Vörrutsetten för den ordigen Transport vun’t Blood bit in de achtersten Ecken vun’n Lief un den störfre’en Torüchloop na’t Hart.

## [Ännern] Indelen

In’n minschlichen Lief warrt de Bloodfatten as nafolgend ünnerdeelt:

1. Aorta — Hööftslagader
2. Arterien — Slagadern
3. Arteriolen — Lütte Slagadern
4. Kapillaren — Hoorfatten
5. Venolen — lütte Venen
6. Venen — Bloodader
7. Hollveen-bövere/ünner — Vena cava superior/inferior

## [Ännern] Anatoomsch Opbo

Opbo vun en Fattwand an’t Bispeel Aorta: 1 Adventitia - 2 Media - 3 Intima

Allgemeen besteiht de Wand vun en grötteret Bloodfatt ut dree verscheeden Schichten:

  1. der Tunica intima, kort: Intima
  2. der Tunica media, kort: Media
  3. der Tunica externa, kort: Adventitia

Kapillaren bestaht blots ut en Endothel in dat Perizyten inschalt sünd.

### [Ännern] Intima

De Intima is de binnerste Schicht vun de Fattwand bi Arterien, Venen un Lymphfatten. Se besteiht ut en enkelte Laag vun Endothelzellen, de in de Längsass vun’t Fatt utricht sünd. Se deent to’n Uttuusch vun Gas, Fletigkeit un Stoffen twüschen Blood un dat ümliggend Geweev. Se is tosamensett ut en Basalmembran, en subendothelialen Schicht ut Binnengeweevszellen un faken ok een Membrana elastica interna, welke de Intima vun de Media scheedt.

### [Ännern] Media

De Media besteiht afhangig vun de Fattoort ut en mehr oder minner dull utprägte Muskelschicht, de na beide Sieten vun en Faserlamell ut elastisch Binnengeweev begrenzt warrt. Man ünnerscheedt t. B. de Arterien vun’n elastischen Tyyp neeg an’t Hart (kiek ok Windketelfunkschoon) un de Arterien vun’n muskulären Tyyp wieter weg vun’t Hart. Doröver liggt de Membrana elastica externa, de ehr vun de Adventitia scheedt.

### [Ännern] Adventitia

De Adventitia is dat ümgeevend lockere Binnengeweev, wat dat Bloodfatt in sien Ümgeven Inbetten un Verankern deit. Bi gröttere Fatten bargt de Adventitia Vasa vasorum, dat sünd fiene Adern, welke de Fattwand versorgen doot. Bi lüttere Faten findt de Versorgen ut dat Fatt sülvst statt.

## [Ännern] Kiek ok

- Lymphfatt
- Windketelfunkschoon
- Kreisloop

Vun „http://nds.wikipedia.org../../../b/l/o/Bloodfatt.html“

Kategorie: Bloodkreisloop

##### Views

- Artikel
- Diskuschoon
- Aktuelle Version

##### Mitmaken

- Hülp
- Wikipedia-Portal
- Spennen

##### Söken

##### Annere Spraken

- Česky
- Dansk
- Deutsch
- English
- Español
- Eesti
- Suomi
- Français
- Hrvatski
- Bahasa Indonesia
- Italiano
- 日本語
- Kurdî / كوردی
- Latina
- Lietuvių
- Latviešu
- Македонски
- Nederlands
- ‪Norsk (nynorsk)‬
- ‪Norsk (bokmål)‬
- Português
- Русский
- Simple English
- Slovenčina
- Slovenščina
- Shqip
- Српски / Srpski
- Svenska
- Українська
- ייִדיש
- 中文